Head kaardid ja sulgesin silmad. Milline on taktika - millestki pean loobuma, et lüüa teiste tugevamaid kaarte? Ükskõik millest alustan - esimene kaotus saab olema ehmatav eelkõige iseendale. Vaatasin uuesti kaarte ning kergeim on loobuda ristist - kaardist, mis saabus kätte esimesena. Samas tundub see mast mulle alati põnev. Pealegi nii mitmeski mängus on tegemist tugeva trumpmastiga. Kuid käies selle välja võib esimene võit olla ka  kavalalt suur. Otsustatud - ristiemand oli asetatud valgele laudlinale. Sama valgele nagu värske lumi. Käik oli õige - see sulandus linasse ning nägin oma silme ees kerkivat valget mäge, tipus rist. Oli õige käik.